**ฟูจิซาโตะ** (ญี่ปุ่น: 藤里町; โรมาจิ: *Fujisato-machi*) เป็นเมืองที่ตั้งอยู่ในจังหวัดอากิตะ ประเทศญี่ปุ่น ข้อมูลเมื่อ 31 มกราคม ค.ศ. 2020 (2020 -01-31)[update] เมืองนี้มีประชากรประมาณ 3,180 คน 1,354 ครัวเรือน มีความหนาแน่นของประชากร 11 คนต่อตารางกิโลเมตร และมีพื้นที่ทั้งหมด 281.98 ตารางกิโลเมตร (108.87 ตารางไมล์)

ภูมิศาสตร์
----------

ฟูจิซาโตะตั้งอยู่ทางทิศตะวันตกเฉียงเหนือสุดของจังหวัดอากิตะ ทางทิศเหนือติดกับจังหวัดอาโอโมริ โดยมีเส้นแบ่งอาณาเขตคือเทือกเขาชิรากามิ ซึ่งเป็นแหล่งมรดกโลก ตัวเมืองตั้งอยู่ในหุบเขาเล็ก ๆ ที่บริเวณฐานของเทือกเขาชิรากามิ ในฤดูร้อนจะเต็มไปด้วยสีเขียวขจีของเนินเขา สีส้มในฤดูใบไม้ร่วง และปกคลุมด้วยหิมะสีขาวในฤดูหนาว และเนื่องจากตั้งอยู่กลางภูเขา อุณหภูมิในฟูจิซาโตะจึงอาจเย็นลงอย่างเห็นได้ชัดในตอนกลางคืน โดยมีปริมาณหิมะที่มีแนวโน้มที่ค่อนข้างสูงกว่าในเขตเทศบาลข้างเคียง

### เทศบาลข้างเคียง

* จังหวัดอากิตะ
	+ โนชิโระ
	+ โอดาเตะ
	+ คิตะอากิตะ
	+ ฮัปโป
* จังหวัดอาโอโมริ
	+ อาจิงาซาวะ
	+ นิชิเมยะ

### ภูมิอากาศ

ฟูจิซาโตะมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน *Cfa*) มีความแตกต่างของอุณหภูมิระหว่างฤดูกาลอย่างมาก โดยในฤดูร้อนจะอบอุ่นจนถึงร้อน (และมักจะชื้น) และฤดูหนาวที่หนาวเย็น (บางครั้งอาจหนาวจัด) มีปริมาณน้ำฝนอย่างมีนัยสำคัญตลอดทั้งปี แต่จะมีฝนตกหนักสุดในตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในฟูจิซาโตะอยู่ที่ 10.3 °C ปริมาณน้ำฝนรายปีเฉลี่ยอยู่ที่ 1471 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 24.3 °C และต่ำสุดในเดือนมกราคมที่ประมาณ -2.1 °C

ประวัติศาสตร์
-------------

บริเวณที่เป็นฟูจิซาโตะในปัจจุบันเดิมเป็นส่วนหนึ่งของแคว้นเดวะในอดีต ซึ่งปกครองโดยตระกูลซาตาเกะในสมัยเอโดะ ซึ่งเป็นผู้ปกครองแคว้นศักดินาคูโบตะภายใต้รัฐบาลโชกุนโทกูงาวะ เมื่อมีการจัดตั้งระบบเทศบาลสมัยใหม่ในวันที่ 1 เมษายน 1884 พื้นที่แห่งนี้ได้ถูกจัดระเบียบเป็นหมู่บ้านต่าง ๆ ขึ้นกับอำเภอยามาโมโตะ จังหวัดอากิตะ หมู่บ้านฟูจิซาโตะก่อตั้งขึ้นเมื่อวันที่ 31 มีนาคม 1955 จากการควบรวมหมู่บ้านฟูจิโงโตะและหมู่บ้านคาซูเงะ ทั้งสองขึ้นกับอำเภอยามาโมโตะ ต่อมาหมู่บ้านฟูจิซาโตะก็ได้รับการยกฐานะเป็นเมืองเมื่อวันที่ 1 พฤศจิกายน 1963

ประชากร
-------

จากข้อมูลสำมะโนประชากรของญี่ปุ่น ประชากรของฟูจิซาโตะทำยอดสูงสุดประมาณปี 1950 และลดลงอย่างต่อเนื่องตั้งแต่นั้นเป็นต้นมา

ประวัติจำนวนประชากร| ปี | ประชากร | ±% |
| --- | --- | --- |
|  1920  | 6,797 | —     |
|  1930  | 6,882 | +1.3% |
|  1940  | 7,028 | +2.1% |
|  1950  | 8,982 | +27.8% |
|  1960  | 8,642 | −3.8% |
|  1970  | 6,769 | −21.7% |
|  1980  | 5,837 | −13.8% |
|  1990  | 5,291 | −9.4% |
|  2000  | 4,708 | −11.0% |
|  2010  | 3,837 | −18.5% |

เศรษฐกิจ
--------

เศรษฐกิจของฟูจิซาโตะมาจากการเกษตรเป็นหลัก

การศึกษา
--------

ฟูจิซาโตะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย

การขนส่ง
--------

ฟูจิซาโตะไม่มีรถไฟให้บริการ และไม่มีทางหลวงแผ่นดินผ่าน ถนนสายหลักในเมืองจะเป็นทางหลวงจังหวัดอากิตะหมายเลข 200 และ 317

อ้างอิง
-------

1. ↑  สถิติอย่างเป็นทางการของเมืองฟูจิซาโตะ (ในภาษาญี่ปุ่น)
2. ↑  ข้อมูลภูมิอากาศของฟูจิซาโตะ
3. ↑  สถิติประชากรฟูจิซาโตะ

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฟูจิซาโตะ**

* เว็บไซต์ทางการ (ในภาษาญี่ปุ่น)

| * ด
* ค
* ก
 จังหวัดอากิตะ |
| --- |
| อากิตะ (เมืองหลวง) |
| นครศูนย์กลาง | 
* อากิตะ

 | แผนที่จังหวัดอากิตะ |
| นคร | 
* คาตางามิ
* คาซูโนะ
* คิตะอากิตะ
* เซ็มโบกุ
* ไดเซ็ง
* นิกาโฮะ
* โนชิโระ
* ยูซาวะ
* ยูริฮนโจ
* โยโกเตะ
* โองะ
* โอดาเตะ

 |
| เมืองและหมู่บ้านแบ่งตามอำเภอ | 
* อำเภอคาซูโนะ
	+ โคซากะ
* อำเภอคิตะอากิตะ
	+ คามิโกอานิ
* อำเภอเซ็มโบกุ
	+ มิซาโตะ
* อำเภอมินามิอากิตะ
	+ โกโจเมะ
	+ อิกาวะ
	+ โองาตะ
	+ ฮาจิโรงาตะ
* อำเภอยามาโมโตะ
	+ ฟูจิซาโตะ
	+ มิตาเนะ
	+ ฮัปโป
* อำเภอโองาจิ
	+ อูโงะ
	+ ฮิงาชินารูเซะ

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* ญี่ปุ่น

 |